

Roditelji, školska obuka zavr- 
šava 

Sprema se najvrednije hrvatsko 
književno djelo 

Dvije velike izložbe hrvatskih 
umjetnika 

Sprovod Dra S. Markulina 

Engleska i Francuska u škripcu 

Kultura izumrlog naroda Tasma- 
nije 

Kraj, koji se lako ne zaboravlja 

Iz najnovijega hrvatskog gla- 
zbenog stvaranja 

Junačka majka, novela 

U carstvu papiga, strip 

Slike — Anketa — Zanimlji- 
vosti — Šale — Križaljka — 
Dobrijan — Roman 


Andro Krstulović: ŽENA KOJA Š I 3 E (sadra) 

hip s Prve Godišnje Izložbe Hrvatskih Umjetnika u Domu Likovnih Umjetnosti od 19. V.—22. VI. o.g. 


Broj 21-22 


5. lipnja 


God. 1940 






Sprema se najvrednije hrvatsko 


Razgovarao sam s jednim ad- 
vokatom iz strane države, koji 
se sa svojom ženom na putu 
preko Austrije, Madžarske i Ju- 
goslavije zaustavio i u Skradu. 
Vrlo fini i obrazovani ljudi. Ali 
kad sam jednom spomenuo Hr- 
vate, rekao je ovaj: »Ah, Cro- 
ates, c’est une race des Mongo- 
les dans la Tschecoslovaquie, 
n’est-ce pas?« Hrvati su mongol- 
sko pleme u čehoslovačkoj, zar 
ne? (Bilo je to baš onih dana, 
kad se o Češkoj mnogo govorilo 
radi Munchenskog sporazuma). 
Rekavši im, da su u Hrvatskoj i 
da sam i ja Hrvat, vidio sam, da 
nisu očekivali to iznenađenje. 
Bili su to ljudi, koji su i o Hr- 
vatima nešto čuli, ali najviše pre- 
ko besavjesne protuhrvatske 
propagande. Gospođa je inače 
bila učiteljica zemljopisa. 

S mužem sam se sporazumije- 
vao više talijanski, a sa ženom 
francuski (dakako svojom adap- 
tacijom), pa su primijetili, kako 
to, da ja razumijem oba strana 
jezika. Rekao sam, da kod Hr- 
vata skoro svaki školovani čo- 
vjek razumije 1 — 2 strana jezi- 
ka, iako nas drugi drže Mongo- 
lima. Ti su inteligenti trebali do- 
ći u Hrvatsku, da slučajno o njoj 
nešto doznadu. 

Taj mi je slučaj donio pred 
oči, kako mi sami Hrvati, makar 
hrvatska svijest bila jača nego 


li ikada, treba da se što više 
trsimo, kako bi u svijesti stra- 
naca zauzeli ono mjesto, koje 
nam po kulturnoj sadašnjosti i 
prošlosti pripada. 

Što smo učinili dosada, da nas 
drugi upoznaju? Nažalost drugi 



DR MATE UJEVIĆ, 
glavni urednik „Hrvatske Enciklopedije* 


nas poznaju većinom preko na- 
ših protivnika. 

Iskrenog Hrvata mora veseliti 
pothvat oko izdavanja Hrvatske 
Enciklopedije, djela, koje će bi- 
ti dostojno hrvatske enciklope- 
dijske tradicije (iz Hrvatske je 
potekao Pavao Skalić u 16. v., 
koji se smatra prvim enciklope- 
distom u modernom 



značenju riječi). 

Bit će to djelo cije- 
loga hrvatskog naro- 
da po sudjelovanju u 
njem i po sadržaju. Za 
rad oko njega mobili- 
zirani su takoreći svi 
prvaci našega kultur- 
nog života. Uređuje 
je 94 urednika, a su- 
rađuje na njoj preko 
700 suradnika, i taj se 
broj stalno povećaje. 

Sadržajem će Hr- 
vatska Enciklopedija 
dati (alfabetskim re- 
dom) sve što je vri- 

Lijevo : 

PAVAO SKALIĆ, 
prvi hrvatski enciklopedista 
( 1534 - 75 ) 


književno djelo 

Hapisao K. iloskatelo 

jedno da iz naše kulturne i poli- 
tičke prošlosti i sadašnjosti uđe 
u jedno veliko djelo, koje 
će nas predstavljati 
pred cijelim svijetom. 

Učeni će u njoj tražiti što 
su dosad morali iskati po stra- 
nim sličnim djelima, a neuki 
i prostiji narod moći će u njoj 
vidjeti sve ono, što o sebi i o 
svemu u svijetu želi znati. Tisu- 
će slika na lijepom papiru i u 
bojama ilustrirat će sadržaj. 

Kroz 6 godina izaći će 12 de- 
belih svezaka Hrvatske Enciklo- 
pedije — tako opsežnih, da od- 
govaraju knjižnici od 400 knjiga 
(Najveća enciklopedija na svije- 
tu je »Enciclopedia Italiana«, a 
ima 37 svezaka na 35.000 str., 
60.000 slika i 60.000 pojmova). 

Skupina hrvatskih katoličkih 
intelektualaca okupljena oko bi- 
skupa Mahnića (među njima But- 
ković i starina Binički) bila je 
prije rata namjerila izdavati Hr- 
vatsku Enciklopediju. Za fond 
je bilo sabrano 50.000 kruna. 
Rat je omeo taj pothvat, a ideju 
je preuzelo Jeronimsko Društvo, 
koje je g. 1927. zaključilo bilo 
izdati manju Hrvatsku Enciklo- 
pediju, do čega opet nije došlo. 

Takvo potpuno i toliko po- 
trebno djelo poduzeo je izvesti 
izdavački odbor Hrvatske Enci- 
klopedije, a zamislio ga je Dr 
Mate Ujević (»Obitelj« ga je svo- 
jevremeno mogla brojiti među 
svojim saradnicima). Tri najveća 
hrvatska dostojanstvenika dali su 
svojim pobudnim pismenim izja- 
vama poticaj za rad i biljeg, da 
je to djelo cijeloga naroda. Ove 
godine će izaći prvi svezak. 

Hrvati ne bi smjeli propustiti 
da dođu do toliko potrebnog 
djela. Ne ovisi to samo o izda- 
vačima nego i o cjelokupnoj 
hrvatskoj javnosti, koja treba 
đa svim silama podupre pothvat 
pretplaćujući se i nagovarajući 
druge, da to učine. 

Cijelo djelo plaćeno unaprijed 
stoji Din 5000, a može se uplaći- 
vati polugodišn je i m jesečno ( ta- 
ko će stajati 400 Din više). Knji- 
žarska cijena je Din 7.200. Upute 
i prospekte daje Hrvatska Enci- 
klopedija, Zagreb, Berislavićeva 
2 , I.) 




'Roditelji, školska obuka svršava . . . 


Teško je, ako dijete roditelje 
rastuži donoseći na koncu godi- 
ne svjedodžbu sa slabim ocjena- 
ma, ali treba baš u tom času stvar 
hladno razmotriti i ne počiniti u 
neraspoloženju kakvu nesmotre- 
nost, koja bi se i samim rodite- 
ljima poslije mogla gorko osve- 
titi. 

Ako učenik dobije na kraju 
školske godine popravak iz ko- 
jega nastavnog predmeta, to 
se još nekako smatra dpbrim, 
jer sve nade u konačni uspjeh 
još uvijek nisu izgubljene. Ali 
ako učenik dobije drugi red i 
mora ponavljati razred, onda je 
roditeljsko razočaranje veće, jer 
se lako dogodi, da roditelji u 
tom času, na kraju školske go- 
dine, smatraju, kako su sve nji- 
hove nade u dobar uspjeh djete- 
ta bile isprazne te kako su sve 
žrtve oko školovanja djeteta bile 
uzaludne, bez konačnoga pozi- 
tivnog rezultata. 

ALi uzroci, zbog kojih je po- 
jedini učenik dobio negativnu 
ocjenu, veoma su brojni, te ih 
treba dobro razmotriti, prije ne- 
goli se stvore ikakvi zaključci 

0 daljnjoj budućnosti djeteta. 

Kada dijete radi loših ocjena 

mora ponavljati razred, roditelji 
sebi predstavljaju, da ih je ono 
varalo. Biva to onda, kada to- 
kom godine djeca uvjeravaju ro- 
ditelje, da će dobro proći u školi 

1 s uspjehom završiti razred, a ra- 
de isto tako i onda, kad već zna- 
du, da su dobila slabe ocjene. 
Istinu doznaju roditelji tek do- 
bivši svjedodžbe u ruke, t. j., 
kada dolazi učeničko djelo na vi- 
djelo, pa niti djeca ne mogu više 
zavaravati svoje roditelje o svom 
tobožnjem uspjehu, ne bi li na 
taj način odgodila izljev srdžbe 
svojih roditelja. 

Djecu tada treba prekoriti, ali 
nerazumno kažnjavanje treba u 
svakom slučaju izbjegavati, jer 
je stara istina kod odgoja, da ka- 
zna mora djelovati pozitivno, t. 
j., ona mora popravljati, pa je 
stoga samo ono kažnjavanje, 
koje je potaknuto nepristra- 
nošću i hladnim razborom, na 
mjestu, jer nas u kažnjavanju 
mora voditi ljubav, ne mržnja. 


Ako je dijete dobilo prviput u 
razredu lošu ocjenu, to još nije 
nikakva tragedija. Treba ispitati 
uzroke, koji su do toga doveli, 
pa nastojati, da se ti uzroci, ko- 
liko je to moguće, iduće školske 
godine uklone. Istina je, danas 
su i pristojbe za školanje djece 
veoma visoke, i roditelji ih teško 
osjećaju, ali uspjeh i budućnost 
djeteta treba da je iznad svega. 

Roditelji se moraju zapitati, 
jesu li tokom školske godine 
obratili dovoljnu pažnju svome 
djetetu i da li su učinili sve, što 
je u njihovoj mogućnosti, da im 
dijete uspješno završi razred. 
Ne treba zaboraviti, da nije do- 
sta pružiti djetetu samo uvjete 
za školovanje, nego treba žrtvo- 
vati nešto i od svoga vremena i 
posvetiti ga pitanju školovanja 
djece. Danas postoje gotovo na 
svim školama »Zajednice doma i 
škole«, pa roditelji školske dje- 
ce moraju nastojati doći u što 
tjesniji dodir sa školom, jer će 
na taj način moći tek pravilno 
shvatiti pitanja škole i školsko- 
ga života, a na taj će način sigur- 
no onda moći i bolje poraditi 
oko toga, da im dijete u školi 
prođe što bolje. Ako ništa drugo 
ne urade, a onda moraju rodite- 
lji naći barem toliko vremena, da 
mjesečno jedanput odu u školu i 
da se tamo kod nastavnika pro- 
pitaju za napredak svoje djece. 
Pritom je veoma važno, da s na- 
stavnikom razgovaraju što iskre- 
nije, jer će samo na taj način 
moći stvoriti sebi pravu sliku o 
tome, kakvo im je dijete u školi v 

Ima roditelja, koji u nastavni- 
ku ne gledaju — prijatelja djece 
nego čovjeka, koji misli samo na 
to, kako će djetetu zapisati sla- 
bu ocjenu. Nije stoga čudo, što 
roditelji često stvaraju posve ne- 
točne sudove o školi i nastavnici- 
ma, a sve radi toga, jer je njiho- 
vo dijete slabo prošlo u školi. 
Takvi roditelji, neupućeni u škol- 
ski život i rad u školi, govore 
stoga, »kako je taj i taj nastav- 
nik iz nekakva inata i mržnje dao 
njihovom djetetu slabu ocjenu iz 
svoga predmeta, iako je njihovo 
dijete (dakako — o tome oni 
ne sumnjaju u svojoj sentimen- 


fiapisao ViUm Peroš 

talnoj naivnosti) znalo taj pred- 
met veoma dobro, a u svakom 
slučaju kudikamo bolje negoli 
mnogi, koji su dobili dobru ocje- 
nu . . .« Nisu rijetki slučajevi, da 
roditelji nalaze i sami neoprav- 
dane isprike za slab uspjeh svo- 
ga djeteta u školi, jedno da tako 
zavaraju sami sebe, a drugo, da 
se pred rođacima i poznatima 
ne sramote, jer oni smatraju, da 
je uvijek sramota dobiti u školi 
slabe ocjene. 

Može se dogoditi, da i slabiji 
učenik dobije bolju ocjenu, a da 
je nije zaslužio. To su dosta ri- 
jetki slučajevi. Ni nastavnik nije 
nepogrješiv, pa bi to trebali ima- 
ti pred očima. Radi tih manjih 
propusta ne smijemo prelamati 
štap nad školom. 

Ako učenik više puta dobije 
loše ocjene u školi, a tome nisu 
krive prilike izvan njega, onda 
je to znak, da takav učenik nije 
sposoban za školu, pa je kudi- 
kamo bolje, da ga roditelji na- 
kon svršena dva ili četiri razre- 
da gimnazije ili građanske ško- 
le, izvade iz škole i dadu u ka- 
kav zanat i si., jer nije sreća svr- 
šiti škole, a ne zavri jediti dobru 
ocjenu, niti je sramota raditi po- 
šteni obrtnički posao. Glavno je, 
da se iz djeteta danas-sutra ra- 
zvije odgojen i pošten čovjek, 
koji će najbolje moći iskoristiti 
svoje sposobnosti, a one će opet 
doći do pravog izražaja samo u 
onom slučaju, ako dijete odabere 
za sebe ono zvanje, za koje ima 
smisla, sposobnosti i volje. 

Trebalo bi stoga uvesti i k na- 
ma ispitivanje dječjih sposob- 
nosti na temelju psihotehničkih 
istraživanja, kako je to običaj 
kod nekih drugih, naprednijih 
naroda. 

Mnogome je drugi red u školi 
bio uzrok sretnije i bolje buduć- 
nosti, jer mu je zarana otvorio 
oči, te je tako čovjek spoznao, da 
nije za školu, nego za kakav dru- 
gi poziv, u kome su konačno nje- 
gove sposobnosti došle do pu- 
nog izražaja, a u kome je taj čo- 
vjek postigao i našao svoju sre- 
ću. A zadovoljstvo je jedino 
prava sreća u životu. 

Koncertni život 


IZ NOVIJEGA HRVATSKOG GLAZBENOG STVARANJA 

Napisao Dr Josip Andrić 


Hrvatska glazba pokazuje li- 
jep napredak: glazbeno stvara- 
nje hrvatskih skladatelja daje 
sve više vrijednih djela, konce- 
rata ima sve više i publika na 
koncertima raste. Tako je u Za- 
grebu, a to isto se pokazuje i 
po drugim hrvatskim gradovima, 
na pr. Splitu, Dubrovniku, Osi- 
jeku itd. Osobito je u Zagrebu 
posljednjih mjeseci broj konce- 
rata velik, a posebno je utješno, 
da se na tim koncertima izvodi 



DR JURAJ STAHULJAK 

sve više domaćih novih glazbe- 
nih djela. 

Posebno neka budu istaknuta 
nova djela, što ih je hrvatska 
glazbena umjetnost dobila od 
dvojice mladih skladatelja, koji 
zaslužuju opću pažnju nesamo 
glazbenog Zagreba, nego i ci- 
jele hrvatske javnosti. 

Prvi je od te dvojice sklada- 
telj dr Juraj Stahuljak 
(rođen g. 1901.), koji stalnim 
čitaocima »Obitelji« nije nepo- 
znat, jer je naš list o njemu 
prije više godina već pisao, a i 
jedna je njegova skladba još 
prije 8 godina objelodanjena u 
našem listu. Već tada je bilo 
istaknuto, da je on jedan od naj- 
solidnijih i najizrazitijih mladih 
hrvatskih skladatelja. Otada je 
dr Stahuljak stvorio već više ve- 
likih glazbenih skladbi, među nji- 


ma dva operna djela, veliki ko- 
morni ciklus »Vlatko« itd. Naža- 
lost u umjetničkom je životu 
uopće, a kod nas još napose, ta- 
ko, da oni, koji ravnaju glazbe- 
nim ustanovama, teško puštaju 
mlađim umjetnicima, da se nji- 
hova djela izvode. Tako Hrvat- 
sko Narodno Kazalište ne će već 
više godina da izvede Stahulja- 
kovu operu, premda se rijetko 
javlja koji hrvatski skladatelj s 
novim opernim djelom. Dakle 
vrijedno bi bilo čuti, kako je Sta- 
huljak svojom operom uspio. 
Mjesto toga smo čuli njegov 
glasovirski kvintet op. 
14. izveden 20. svibnja od Zagre- 
bačkog kvarteta i glasovirača 
Božidara Kunca u Hrvatskom 
Glazbenom Zavodu. To je dio iz 
ciklusa »Vlatko«, ali je samo za 
se veliko i potpuno djelo. U 4 
glazbena stavka prikazuje skla- 
datelj tu uspomene na svoje dje- 
tinjstvo i zaodjeva ih u bujno 
melodijsko ruho, zadahnuto s 
mnogo osjećaja. Iz kratkih, jed- 
nostavnih tema stvorio je skla- 
datelj divnu glazbenu arhitek- 
toniku služeći se sočnom harmo- 
nijom, bujnom polifonijom i 
sjajno probranim instrumentaci- 
cijskim sredstvima gudačkih gla- 
zbala i glasovira. Intimni sadr- 
žaj te glazbe divno je izražen 
puninom uvjerljive, iskrene i 
ljupke melodičnosti, koja svje- 
doči, iz kolike je dubine glaz- 
bene sposobnosti izrasla ta glaz- 
ba. Tim svojim kvintetom dr Sta- 
huljak potvrđuje iznova, da je 
jedan od najboljih i najsolidni- 
jih današnjih hrvatskih sklada- 
telja, te od njeg naša glazbena 
kultura može još mnogo očeki- 
vati. 

Tjedan dana nakon izvedbe 
tog Stahuljakova komornog dje- 
la stupio je pred našu glazbe- 
nu javnost jedan od najmlađih 
hrvatskih skladatelja — B o ž i- 
dar Mohaček (rođen g. 
1916.) — značajnim velikim gla- 
zbenim djelom: kantatom 
»M o j s i j e« za sola, zbor i 
orkestar na riječi Silvija Stra- 
himira Kranjčevića. Ovaj mladi 
skladatelj je sin dra Marka Mo- 


hačeka, poznatog gospodarskog 
stručnjaka i pisca, čije je dvije 
knjige izdalo Jeronimsko Knji- 
ževno Društvo, te je i našim 
čitaocima njegovo ime poznato. 
Mladi skladatelj, koji je tek 
svršio glazbene nauke, dokazao 
je ovom velikom kantatom, ko- 
ja traje skoro tri četvrt sata, 
da svoje glazbene zamisli umi- 
je razvesti u velikim glazbenim 
oblicima, da ima smisla za arhi- 
tektonsku monumentalnost, da 



BOŽIDAR MOHAČEK 


umije i vokalno i instrumental- 
no misliti i stvarati, te da ima 
jak epsko-dramatski instinkt. 
Njegova glazba nije revolucio- 
narna niti gramzi za jeftinim i 
plitkim ekstravagantnim efekti- 
ma, nego je staložena, solidna, 
iskrena, nepatvorena. Odaje sna- 
žan umjetnički potez uza sve to, 
što tu još nije sve savršeno (na 
pr. prejaka instrumentacija, kad 
nastupaju solo-pjevači i si.). 
Izrazita melodičnost, koja kat- 
kad svojom deklamatičnošću po- 
prima upravo dramatski izražaj, 
harmonijska jedrina, vokalna 
plastičnost i instrumentalna buj- 
nost glavne su odlike ovog ora- 
torijskog djela, koje uvodi Bo- 
židara Mohačeka među gotove 
naše skladatelje i otvara velike 
nade u njegovu glazbeno-stvara- 
lačku budućnost. 

Svjetski događaji 


Pred. furišem na Englesku ? 


Ratni su dogođaji u svibnju 
bili puni velikih iznenađenja i 
preokreta. Njemačka je vojska 
postigla svojom ofenzivom, za- 
početom 10. svibnja preko Ni- 
zozemske i Belgije na Francusku, 
neobično velikih uspjeha. Po- 
najprije je Nizozemska bila pri- 
siljena, da već za pet dana ka- 
pitulira. Zatim su osvojene naj- 
jače belgijske utvrde, koje su 
mnogi držali neosvojivima, te 
je probijena francesko-belgij- 
sko-engleska fronta tako, da je 
njemačka vojska tu frontu ra- 
zdijelila na dva dijela i prodrla 
sve do obale Kanala, koji dijeli 
Englesku od Francuske. Tim je 
prodorom ujedno njemačka voj- 
ska opkolila s tri strane sjever- 
nu belgijsko - francusko - engles- 
ku vojsku, stisla oko nje obruč 
sužujući ga sve više tako, da je 
za taj dio savezničke vojske na- 
stao beznadan položaj. Tu su 
bile dvije mogućnosti: ili da ta 
vojska sa sjevera i francuska 
vojska s juga jakom ofenzivom 
pokuša presjeći njemački vojni- 
čki klin, da se oba dijela save- 
zničke vojske opet spoje, ili da 
se sjeverna saveznička vojska 
preveze preko Kanala u Engles- 
ku. Prevoz u Englesku onemo- 
gućivali su Nijemci i s mora i iz 
zraka neprestanim bombardira- 
njem engleskih brodova i luka, 
pa se samo manji dio vojske mo- 
gao dokopati Engleske. Ostalo 
je samo, da se pokuša prodor sa 
sjevera i juga, to jest zapravo, 
da francuska vojska s juga do- 
đe u pomoć sjevernoj savezni- 
čkoj vojsci. 

Radi tolikih uspjeha njema- 
čke vojske izmijenjeno je cijelo 
glavno vodstvo francuske voj- 
ske: glavni vojskovođa Garne- 
lin morao je radi svog neuspje- 
ha odstupiti, te je vrhovnim za- 
povjednikom postao general 
Weygand. Njega je odmah po- 
zvao na dogovor belgijski kralj 
Leopold III., koji se nalazio za- 
jedno sa svojom vojskom op- 
koljen s ostalim savezničkim če- 
tama na sjeveru. I zbilja je 20. 
svibnja general Weygand avio- 


nom preletio njemačku frontu i 
uza sve to, što su Nijemci pucali 
za njim, doletio na dogovor bel- 
gijskom kralju. Kralj je sada tra- 
žio, da Francuzi smjesta počnu 
ofenzivu s juga i da tako prisko- 
če u pomoć sjevernoj vojsci, ko- 
ja ne može sama odoljeti Nijem- 
cima. Kad je general Weygand 
odgovorio, da to nije moguće, 
jer da Francuzi moraju iz da- 
ljega pripravljati sigurnu pobje- 
du, a ne trošiti svoje snage prije 
vremena, tada se belgijski kralj 



PJERRE LAVAL 


našao u očajnom položaju. Vidio 
je, kako je posljednjih dana po- 
ginulo preko 100.000 belgijskih 
vojnika. Ako se tako nastavi, iz- 
ginut će mu pola milijuna vojni- 
ka, to jest sve, što još Belgija 
ima. I rekao je kralj ovako: »Nas 
je Belgijanaca već dosta izginu- 
lo. Ne možemo se dati posve sa- 
trti. Zato ću sa svojom vojskom 
položiti oružje.« I tako je 28. 
svibnja izdao belgijski kralj svo- 
joj vojsci zapovijed, da obustavi 
ratovanje. Sad se kralj s voj- 
skom predao Nijemcima. Ostao 
je svih 18 dana, od provale Ni- 
jemaca u Belgiji zajedno sa svo- 
jom vojskom dijeleći s njom 
sudbinu, pa je nije ostavio ni u 
najtežem času, kad se predala 
neprijatelju. Mogao je kralj sje- 
sti u aeroplan, odletjeti i ostavi- 


ti svoju vojsku njenoj sudbini, 
ali on to nije učinio, nego je pri- 
donio i najtežu žrtvu, predaju, 
samo da je spasi od utamanjenja. 
Belgijska vlada je u Parizu te 
je proglasila, da ne će poslušati 
kralja, nego da nastavlja rat. 
Uostalom kralj je učinio samo 
vojnički korak, a politički dio 
daljnje sudbine Belgije ostavio 
je vladi. 

Za Francuze i Engleze je pre- 
daja belgijske vojske Nijemci- 
ma velik udarac. Tim su Nijemci 
osvojili cijelu obalu Kanala pre- 
ma Engleskoj. Još se neko vri- 
jeme junački odupirao ostatak 
francuske i engleske sjeverne 
vojske. To junaštvo služi na čast 
Englezima i Francuzima. Ali na 
kraju je ta vojska ipak podlegla. 
I tako sad Nijemci stoje licem u 
lice pred Engleskom, pa svi drže, 
da će sada doći glavni njemački 
juriš na nju. Kažu, da Njemačka 
ima golemu snagu aviona i još 
nepoznatog oružja za tu navalu 
na Englesku, pa njemačko no- 
vinstvo već i piše, da bi konac 
rata mogao biti možda već za 
mjesec dana. 

U isto vrijeme stoji i Italija 
pred važnom odlukom. 1 njoj je 
stalo, da englesku prevlast uklo- 
ni iz Sredozemnog mora, kojim 
Italija hoće da zagospodari. Zato 
neki misle, da bi sad i Italija mo- 
gla stupiti u rat te zajedno s 
Njemačkom udariti na Francus- 
ku i Englesku. Radi toga je fran- 
cuski političar Laval, koji je još 
kao predsjednik francuske vla- 
de popuštao Jtaliji i sklapao s 
njom prijateljstvo, došao u Rim, 
da učini posljednje pokušaje, da 
Italiju odvrati od rata. I ameri- 
čki predsjednik Roosevelt je na- 
pisao nekoliko pisama Mussoli- 
niju, u kojem ga moli, da ne ide 
u rat. 

Ne znamo dakle, što sve 
Evropi nosi lipanj. Daj, Bože, 
da svemu tome ratnom zlu bude 
što prije kraj! P. Ć. 



Umjetnički život 


Dvije velike izložbe Orvalskif) 


Zagreb kao kulturno središte 
Hrvatske doživio je i ove godi- 
ne nekoliko izložaba iz područja 
likovne umjetnosti. Uz one iz- 
ložbe, koje su uglavnom odr- 
žane u Ulrichovu salonu (Veža, 
Butozan i dr.) — gdje su izla- 
gali pojedinci, priređene su ovih 
dana dvije velike kolektivne iz- 
ložbe, to jest: prva godišnja iz- 
ložba hrvatskih umjetnika u Do- 
mu Likovnih Umjetnosti i Umjet- 
nička Izložba u starom Umjet- 
ničkom Paviljonu. 


IZLOŽBA HRVATSKIH 
UMJETNIKA (19. V.—22.VI.) 
Tu je izložbu priredilo Hrvat- 
sko Društvo Umjetnosti, a ure- 
dio odbor od predstavnika slika- 
ra i kipara (Becić, Kljaković, 
Šulentić, Tartaglia, Kršinić i 
Turkalj). Izložba obuhvata naj- 
novije radove hrvatskih slikara 
i kipara, pa prema tim izloženim 
stvarima vidi se i iz godine u 
godinu naš likovni napredak. 
Kiiparski odjel kao i slikarski 
zastupan je s mnogo izlagača i s 
preko 420 djela. 


umjetnika 

Napisao Josip Restek 

U prizemnoj dvorani izložili 
su kipari svoje kipove uglavnom 
kamen, broncu, sadru i drvo. Tu 
dominira po veličini i kakvoći 
veliki sjedeći lik Meštrovićevog 
Ruđera Boškovića. Izgrađen je 
s poznatom vještinom našeg 
majstora u sadri. Kad bude izli- 
ven u bronci, postavit će se u 
Dubrovniku. Uz taj veliki kip 
vanredno je fina i proćućena 
Kršinićeva »Majka« u kamenu. 
Ostale su stvari manje veličine, 
no vanredno uspjele u kakvoći 
bilo kao studije, portreti, glave, » 
relijefi i medalje. K poznatim 
već imenima Lozice, Miirkovića, 
Penića, Matijevića, Turkalja — 
dolazi još veći broj mlađih talen- 
tiranih kipara kao Bakića sa za- 
nimljivom terakotom portreta, 
Angeli Radovani Koste, Kantoci 
Ksenije, Krstulovića i t. d. 

Uz te kipove u vanjskoj dvo- 
rani izložena je grafika bilo sli- 
kara bilo kipara. Djela izrađena 
kredom, olovkom, tušem, kao 
bakropis, linorez i t. d. — mno- 
go govore o našem grafičkom 
razvitku. Uz portret hrvatskog 
bana šubašića od poznatog na- 
šeg grafičara Krizmana nižu se 
što veći i što manji crteži, kod 
kojih je jasno zapaženo nasto- 
janje za individualnošću. 

Dvorana u prvom spratu upra- 
vo je krcata mnoštvom slika: 
uljem, temperom, gvašom itd. 

Tu su zastupane gotovo sve 
struje današnjeg likovnog obli- 
kovanja: kolorizam, primitivi- 
zam i dekorativno slikarstvo. 
Nije moguće ovdje nabrojiti po- 
jedina imena što starijih, a što 
mlađih slikara. Njihov broj je 
vrlo velik. Mi ćemo tek pokuša- 
ti dati kolektivni prikaz svrsta- 
vanja građe. Ulje je svakako po 
količini najopsežnije, pa prema 
tome sačinjava glavni biljeg ove 
izložbe. 

Portret, glavni predmet tih 
umjetnika, tretira se s mnoštvom 
šarenih mrlja stvarajući oblik ili 

Lijevo — Mladen Veža : 

IVAN ŽDERIĆ (ULJE) 

5 prve godišnje izložbe hrvatskih umjetnika u 
Domu Likovnih Umjetnosti (od 19. V.—22. VI.) 

se na plošno položenoj plohi 
ucrtaju forme ili se opet bojom 
sa kistom crta kao i da se sa 
svijetlom i sjenom u kontrastu 
stvara forma. Nižu se studije, in- 
terieuri, akti, natura-morta (mr- 
tva priroda) i t. d. Umjetnici su 
većinom starija već poznata 
imena: Aralica, Bulić, Becić, Do- 
mac, Gecan, Junek, Kljaković, 
Krizman, Mujadžić, Postružnik, 
Režek, Šeferov, Šimunović, Še- 
stić, Šulentić i drugi. Mlađi 
također brojni upotpunjava- 
ju ovaj umjetnički prikaz. Od 
zamračenih tamnih boja, pa do 
čiste svijetle boje plain-airsa 
nose djela značaj proćućenosti i 
traženja svog vlastitog likovnog 
oblikovanja. Počevši od velikih 
ploha portreta, kompozicija i 
pejzaža (Kljaković, Becić, Mu- 
jadžić) pa do sitnijih mrtvih pri- 
roda (Bulić, Gliha), gdje je upra- 
vo svaki centimetar plohe drago- 
cjen u boji, vidi se ozbiljnost i 
konkretnost umjetničkog do- 
življaja. Prigušene boje Vido- 
vićeve ili kolor Becićev i Mu- 
jadžićev kao i Uzelčeve tople i 
dekorativne tempere, govore o 
raznolikosti shvaćanja našeg li- 
kovnog života. Dok boja kod 
nekih slikara gradi dubinu svr- 
stajući predmet na tople i hlad- 
ne tonalitete, dotle je kod drugih 
ona hladna i upravo sirova, pa 
time stvara primitivne ali kon- 
kretne ugođaje. U svojoj kvan- 
titeti i kvaliteti ova je izložba 
jasan biljeg našega kulturnog 
djelovanja. 

IZLOŽBA HRVATSKIH LIKOV- 
NIH UMJETNIKA 

Usporedo s gore spomenutom 
izložbom priredio je Odbor pri- 
jatelja Umjetnosti Izložbu Hr- 
vatskih Likovnih Umjetnika u 
starom Umjetničkom paviljonu. 
Uz nekoliko starijih slikara izlo- 
žili su ovdje i diletanti svoje ra- 
dove. 

Izložba broji oko 100 djela, 
a izložilo je oko trideset slika- 
ra, među njiima priznata imena: 
Auer, Bandur Zenaida, Becić 
Kornel, Karagodova, Krušlin, 
Marčić, Mirosavljević (izložio je 
tri najnovija uspjela djela), Mu- 
ha, Orlić, Renarić, Peroš i To- 

Desno — Vladimir Becić: 

LJETO U BOSNI (ULJE) 

S prve godišnje izložbe hrvatskih umjetnika 


ANKETA 

BR. 7. GDJE SU ONA VRE- 
MENA? 

Nema baš tome dugo, što je 
žena »tkala i čuvala kuću«. Da- 
nas voli u tvornicu. Pa zašto? 

Ja optužujem modu. Dana- 
šnje vrijeme pod stiče ženinu 
sklonost površnosti, a možda i 
frivolnosti. Mnoge žele na svaki 
način ići s vremenom. 

Danas treba za rezanje kose, 
ondulaciju (već i na selu!); se- 
zonska moda, čarape. (Zamislite 
danas ženu u svijetlo-bijelim ča- 
rapama, koje su nosile pred ne- 
koliko godina. Ili u onom šeširu! 
Ni jedna se ne bi htjela pojaviti 
onako na ulici). Besav jesni špe- 
kulanti neprekidno na vješti na- 
čin bacaju na trg nove mode, jer 
treba stvarati promet. Žena naj- 
više tome nasjeda. Mnoge ni ne 
znaju maknuti iglom. Dakako da 
treba da se šiva u konfekciji. 


merlin. Među diletantima upo- 
zoravamo na uspjele radove na- 
ših saradnika Vrkljan Mie, Zor- 
ke Sever (dobro zamišljena lir- 
ska kompozicija Lonja kod Bi- 
strice) i Branka Markulina, koji 
pokazuje smisao za skladno mi- 
ješanje boja. R. Spiegler je iz- 
ložio svoje plakete i relijefe. 
Nažalost se u ovom broju ne 
možemo potanje osvrnuti na ci- 
jelu izložbu. J . 2. 



Bu jica moderne dobi iznašla je 
nove zahtjeve i u zabavi. 

Neka se žene oblače po modi, 
ali ne smiju biti njene ropkinje 
Više brige treba posvetiti odgoju 
djece u tom smislu. Time će se 
popraviti jedno veliko zlo dana- 
šn jice. To ne bi ostalo bez dobrih 
posljedica. Slavi ja 


Branko Markulin : BAROKNA FIGURA 
S izložbe Hrvatskih Likovnih Umjetnika 
u Umjetničkom Paviljonu 







POSLJEDNJI OPROŠTAJ 

5 DROM STJEPANOM MARRULINOM 


Neprežaljenog katoličkog prvaka đra Stjepana Markulina 
otpratio je 17. po podne cijeli katolički Zagreb po svojim 
predstavnicima sviju grana katoličkog i kulturnog života 
na vječni počinak. Taj posljednji rastanak s nezaboravnim 
pokojnikom svjedočio je, koliki je ugled i koliko poštova- 
nje uživao u svim zagrebačkim krugovima i u svoj hrvat- 
skoj javnosti. Bio je to Svečani sprovod, kakvi su i u Za- 
grebu rijetki. 

Pokojnikov lijes je blagoslovio i pogrebne molitve nad 
njim izmolio sam hrvatski metropolita dr Alojzije Stepinac, zagrebački nadbiskup, uz asistenciju dvojice kanor 
dvojice prebendara. Iza tog blagoslova progovorio je nad lijesom dr Velimir Deželić sin iznijevši na vrlo doj 
način život dra Markulina, njegove ideale, njego- 


DR VELIMIR DEŽELIĆ SIN GOVORI NAD LIJESOM 


DRA MARKULINA 


ve patnje. Na mahove su govornikove riječi dje- 
lovale tako snažno, da su suze same od sebe na- 
virale nesamo pokojnikovim najbližima, nego i 
svima, koji su ga pobliže poznavali. Iza dra De- 
želića oprostio se od pokojnika kraćim govorom 
i naš glavni urednik dr Josip Andrić u ime cijele 
hrvatske katoličke štampe, kojoj je pokojnik 
bio jedan od glavnih stupova i nenadoknadiv pre- 
galac za raširenje i jačanje cjelokupne hrvatske 
katoličkć štampe. 

A tada je pogrebna povorka krenula prema 
iskopanome grobu. Sprovod je vodio pod mitrom 
apostolski protonotar dr Josip Lončarić kao po- 
kojnikov župnik. Pred lijesom je nošeno neko- 
liko nosiljaka punih vjenaca od pokojnikove rod- 
bine i bližih štovalaca. Lijes su nosili domagojci 
te su tako iskazala počast i posljednju ljubav nje- 
mu, koji je bio prvi i najstariji domagojac te 
kroz sav život ostao vjeran katoličkim domagoj- 
skim idealima i težnjama. 


Slika dolje: HRVATSKI METROPOLITA DR ALOJZIJE STEPINAC 
obavlja blagoslov na sprovodu dra Markulina 


U sprovodu su pjevali isuso- 
vački bogoslovi, a svirala je po- 
grebne koračnice željezničarska 
glazba. Nad samim grobom, kad 
je lijes bio već spušten u zemlju, 
izrekao je oproštajni govor 
predstavnik Hrvatskog katoli- 
čkog društva »Domagoj«, a na 
kraju i Ivan Jovanović, trgovac 
iz Metkovića, kao daleki pokoj 
nikov poštovatelj. 

Sa suzama u očima pristupali 
su zatim mnogi i mnogi, da za 
posljednji pozdrav s 

(Svršetak na strani 
1 < 3 .) 

DOMAGOJCI SVEUČILIŠTARCI 









KULTURA IZUMRLOO NARODA 


TASMANIJE 

Napisao Stjepan Dokušec 


KIP TASMANSKOG VOĐE 

kore drveta, od trske ili napete 
kože. 

Za zaštitu od nevremena slu- 
žilo im je šuplje drveće, zatim 
štitnici od nevremena, kakve smo 
vidjeli i kod Pigmeja, te neke 
vrste bijednih koliba. Odjeće ni- 
jesu poznavali osim trakova od 
krzna, na kojima su nosili dje- 
cu, ali su zato poznavali sandale 
od krzna. 

Tijelo su ukrašivali bojadisa- 
njem, a poznavali su i t. zv. ska- 
rifikaciju. Oni su naime oštrim 
kamenom urezivali brazde po ti- 
jelu i te brazde mazali bojom i 
zemljom. Kad bi se ta mjesta za- 
rasla, ostale bi debele masnice. 
Osim toga su za ukras upotre- 
bljavali nizove zubi, koštica i dr.,. 
a na vratu su nosili i neke vrste 
amulete, u kojima je bilo osta- 
taka pokojnika. 

Vjerovali su, čini se, u jedno- 
ga Boga, dok je inače bilo raši- 
reno štovanje pokojnika i vjera 
u dva božanstva: dobra i zla, što 
bi se možda moglo tumačiti kao 
utjecaj kršćanstva. 

U socijalnom su pogledu ži- 
vjeli u čoporima kao selci često 
u krvnoj zavadnji, a bili su veo- 
ma krvoločni i lukavi. Tu je ta- 
kođer poznata eksogamija i 
spolni totemizam. To znači, da 
momak ne smije uzeti djevojku 
istoga totema. Totemi, naime, 
muškaraca i žena u istoj skupini 
su različni. Totem je neke vrste 
zaštitnik. Oni su naime držali, da 

(Svršetak na strani 183.) 


SVOGA PRVAKA-OSNIVAČA 


inika i 
’jmljiv 


Tasmanija je otok na jugu Australije. Nju 
je otkrio god. 1642. Holanđanin Tasman i pro- 
zvao je Van Diemensovom zemljom po svom 
zaštitniku Van Diemensu. 

Danas taj otok nastavaju većinom Englezi, 
dok urođenika — starosjedilaca ima razmjer- 
no malo. Radi lošeg postupka pobunili su se 
urođenici u devetnaestom stoljeću protiv svo- 
jih gospodara Engleza. Englezi su međutim 
njihov otpor skršili te je nestalo posljednjeg 
urođenika Tasmanije godine 1876. 

Kako se kultura Tasmanije uzima najsta- 
rijom iza kulture Pigmeja, njom ćemo se kra- 
tko pozabaviti. 

Tasmanci su bili narod 
vitka rasta, sivocrne kože. 
Nos im bijaše veoma širok, 
a takva i usta, dok su im 
oči bile srednje veličine. 
Muškarci su bili obrašteni 
velikom bradom. 

Danas njihova kultura u 
stvari više ne postoji, ali 
nauka je ipak u posljednji 
čas sabrala sve iz njihova 
načina života. Ta kultura 
odgovara od prilike kul- 
turi starijega kamenog 
doba. 

Tasmanci su bili u glav- 
nom lovci, sabirači i ribari. 
Oruđa nisu poznavali, osim 
neke vrste surovo obrađe- 
noga kamenja. Zbog toga o 
obrađivanju polja ne može 
biti govora. Tu u prikazu 
materijalne kulture treba 
spomenuti, da su znali plesti lijepe košare od lika, načinom plete- 
nja p spirali. Kao prevozna sredstva su im služile male lađice od 


DR JOSIP ANDRIĆ OPRAŠTA SE OD POKOJNIKA 
U IME KATOLIČKE ŠTAMPE 


Slika dolje: SPROROD DRA MARKULINA KREĆE K M1ROGOJU 
Vodi ga Msgr. dr Josip Lončarić, apostolski protonotar 




Izvorna pripovijest „ Obitelji" 


Napisao Dr Fran Binički 


Junačka majka 


(Nastavak) 

Ivica skoči, ali batina kao na- 
do. Ivica se sav zacrveni od na- 
pora i od stida, ali njegov gost 
uzme svoj,ćurak, okrene ga na- 
opako i opaše ličinom, koju iz- 
vadi iz torbe, pa kao perce po- 
digne batinu i skine s nje zavoj, 
a Ivica se zabezekne. 

»Ima u njoj sto čavala! Pa ti 
si štrikane, Tale Budalina!« 

I skoči kroz vrata vičući: 

»Mama, bako, eno Tale od 
Orašca!« 

Obje žene uspreznu na. prvi 
mah i skoče za Ivicom, ali se za- 
panje, kad vide Talu s prevrnu- 
tim ćurkom, gdje vitla batinom. 

»Ne boj se, neno, ni ti nevo! 
Ja sam nekadanji sužanj vašeg 
Tadije, a sad vam vraćam stari 
dug. Tale ne zaboravlja prijate- 
lja ni neprijatelja.« 

I Tale se i Jelena uzeše ugodno 
sjećati onih dana, kad je Tale 
boravio u sužanjstvu, a zapravo 
se veselio i pio u dvoru Primor- 
ca Tadije. I starica je Lucija ča- 
somice zaboravljala svoje jade, 
pa brzo minu 29., a osvanu i 30. 
travnja, koji donese nove slut- 
nje i suze, pogotovu kad su sve 
do podne zaman čekale popa 
Marka. 

On se vrati u pokasno doba 
mrk, ojađen. Prvi ga ugleda Ta- 
le i pohrli preda nj. 

Za njim skoči mali Ivica i vi- 
kne: 

»Striče, ovo je Tale od Oraš- 
ca!« 

Marko se baci nevoljko s ko- 
nja i stisne Tali desnicu: 

»Oprosti mi, junače, što te 
ne prepoznah i hvala ti na lju- 
bavi. Ali je sve bilo u tutanj. 
Pravo reče naš junački ban Pe- 
tar: 

»Viruj Nimcu, da znaš, kao 
suncu zimsku!« 

Uto i Lucija opazi snuždena 
sina i izađe preda nj tarući suze: 

»A gdi je naš Tadija?« zapita 
jecajući. 

»Doći će poslije, a ja se mo- 
ram žuriti!« tmurno će Marko. 
»Prevari me onaj skot na viru. 
Uze zlatnu lisariju i dade mi 
mrtvo tijelo obješena brata ru- 
gajući se s pasjom zlobom: »Evo 


ti junaka Primorca Tadije. 
Obećah ti, da mu ne ću odsići 
glave, ako mi od Mustajbega do- 
baviš ovu majstoriju. Ali ti ne 
obećah, da ne će visiti. Tješi se, 
još je pod vješalima zapjevao 
— Na vojsku na vojsku, vitezi 
izbrani! Navik on žive, ki zgine 
pošteno! — Veseli se, jer je tvoj 
brat otišao gore malo prije onih 
razbojnika Zrinjanina i Franko- 
pana.« 

»Tadija moj, sunce moje!« za- 
cvili žalosna majka, ali Marko 
klekne pred nju i cjelune je u 
obje ruke te će kroz suze: 

»Majko, budi junakinja i tje- 
ši jadnicu Jelku. Ne znam, hoće 
li ona prebolit. Ja moram u . Senj, 
jer već sutra mogu uhvatiti me- 
ne i brata Vuka. Herberstein mi 
reče: ,Svi ste vi Hrvati rebeli. 
Šteta, da nemate samo jednu 
glavu!’ A prijatelji mi rekoše, 
da je zapisao propast svemu ro- 
du Mesića. Majko, Bog ti platio 
za sav tvoj trud i ljubav! Blago- 
slovi me na rastanku. Bog zna, 
hoćemo li se ikad sastati.« 

Tale je tronut tro suze, a na- 
pokon progovori: »Majko, uzmi 
majku i onu jadnicu s dječakom 
pa hodi sa mnom. Mustajbeg će 
ti dati zaklonište.« 

Ali će Marko, kad ga majka 
blagoslovi i oblije suzama: 

»Brate Tale, hvala ti! Uzmi 
najboljega moga konja za se, a 
drugoga za Mustajbega i hodi 
žurno, da ti se ne pripeti zlo. Ja 
moram k bratu Vuku. Poslat ću 
ga u Dalmaciju, staru hrvatsku 
kolivku, a mene morda spasi mo- 
ja halja. A ti, mila majko, sahra- 
ni tijelo našega Tadije. Ja sam 
ga već blagoslovio, a vozi ga zet 
Ivan Vučetić.« 

I pop Marko se malko okrije- 
pi, a onda se baci na čila konja 
i pojuri prema Senju. 

Kad je Ivan Vučetić dovezao 
mrtvački lijes, dade ga otvoriti. 
Starica se majka skameni i sa- 
mo nijemo pogleda mrtvo tijelo. 
A Jelka se baci na lijes i stane 
cjelivati drago mrtvačevo lice i 
ruke prekrižene na prsima. Ali 
se iznenada ukoči, pograbi se za 
srce i klone mrtva. 


Kad je Tale vidio jad i suze, 
mučke se nagne nad lijes, po- 
ljubi mrtvoga slavljenog juna- 
ka, a onda se ispravi, digne šaku 
prema Karlovcu i vikne: 

»Šepao ja i rzao kao i moj Ku- 
laš, ako mi ti, nepošteni švapski 
vole, ne budeš vukao drvenu lisa- 
riju!« 

A kad je junaka Tadiju po- 
krila hladna zemlja, uzme Tale 
kljuse iz Markove konjušnice i 
odjuri. Ne htjede uzimati bolje- 
ga konja, jer nije došao, da ro- 
bi, van da pomogne u nevolji. 

4. 

Prohujala je oluja, što se bila 
navila na časnu glavu popa Mar- 
ka i zaprijetila svemu njegovu 
rodu. General je Herberstein vi- 
dio, da je hrvatski narod tisuć- 
glavi div, kojemu se zaman ru- 
be glave. A zagrebački mu je bi- 
skup i kraljevski namjesnik na 
banskoj stolici doviknuo: »K se- 
bi prste, djevere!« I Herberstein 
je pustio s mirom i senjski kap- 
tol i svećenstvo, koje se bilo slo- 
žilo s banom Zrinovićem. Prima- 
kla se i tužna obljetnica onog 
dana, kad u Bečkom Novom Mje- 
stu padoše glave bana Petra, a 
u Karlovcu bi obješen Tadija 
Mesić. Pop je Marko na svoj 
imendan u jutro blagoslovio po- 
lje, s majkom i sa sinovcem svr- 
šio skromni objed i poslije krat- 
ka odmora uzeo poučavati ma- 
log Ivicu. Najednom zarežaše 
psi pred kućom, začu se mrzo- 
voljast glas koštunjavoga mom- 
ka Janka, koji je Marku bio i 
sluga i zvonar, a u neku i novi- 
nar, jer je prvi pobrao sve novi- 
ce po okolici. Janko viknu: 

»Mirujte, psine, grom u vas i 
u sve generale!« 

Ivica pogleda kroz prozor i 
povika: »Striče, eno generala!« 

Marko se lelekne. Nije mu baš 
bilo milo s generalima zobati 
trešnje. A otkud general? Bilo 
se pročulo, da je obolio. Neki su 
govorili, da je i zasužnjen. Za- 
to nevoljko opaše sablju, koju 
je nosio kao vojni kapelan, te 
pođe van. Uto general skoči 
okretno sa sedla i dobaci Janku 
uzdu: »Nazobi je!« 

(Nastavit će se) 

Lijepa naša 


Kraj, koji se ne zaboravlja 


Tek sam prošlih uskrsnih pra- 
znika imao sreću, da pohodim 
čarobni kutić, lijepe naše domo- 
vine, kakav predstavlja Badija 
kraj Korčule, gdje Franjevci 
vode svoju gimnaziju s konvik- 
tom. Dojam i utisci, što sam ih 
sobom ponio, spadaju među one, 
koje nazivamo nezaboravnim, 
pa mi se nameće misao, da iz- 
nesem tek nekoliko utisaka i 
podataka, uvjeren, da ću time 
kogagod bar donekle upoznati 
s nečim doista lijepim. 

Badija je malen otočić (oko 
1 km 2 ) u neposrednoj blizini 
grada Korčule u romantičnom 
korčulanskom kanalu, koji je 
netko radi njegovih ljepota 
i slikovitosti duhovito prozvao 
hrvatskim Bosporom. Gusto je 
obrastao južnjačkom makijom 
česmine, planike, vrijesa, miris- 
ne mirte i pjesničke lovorike. 

Najvrednije na otočiću je sa- 
mostan s gimnazijom i zavodom, 
te se, zajedno sa gospodarskim 
zgradama i uzorno obrađenim 
vrtom, nalazi u pitomoj pošu- 
mljenoj i sunčanoj uvali. Ta se 
naseobina nalazi na unutrašnjoj 
obali otočića, koja gleda prama 
otoku Korčuli, na kojem se pi- 
tomo vijuga niska obala, a vino- 
gradi, čempresi, masline i sliko- 
viti humci natječu se u ljepoti. 
More između Badije i Korčule 
zasijano je malim zelenim oto- 
čićima najraznoličnijih formaci- 
ja, koji kao da plutaju na bistroj 
površini morskoj. Čitav taj »ar- 
hipelag« obasjan južnim suncem 
i njihan pjesmom sanjarskog 
mora osvježuje srce i u duši 
stranca ostavlja neizbrisiv do- 
jam. 

Samostan potječe iz početka 
15. vijeka. Nešto malo prije do- 
šli su onamo, valjda iz Bosne, 
prvi badijski stanovnici, oci fra- 
njevci. Najstariji dio samostana 
zahvaća unutarnje dvorište sa 
trijemovima, koji se smatraju 
draguljem dalmatinske gotske 
arhitekture. Od prilike u isto 
doba spada i jednostavna, ali ot- 
mjena gotska crkva, u kojoj se 
čuva prekrasno raspelo, radnja 


visoke umjetničke vrijednosti i 
predmet naročite pobožnosti bli- 
že i daleke okolice. Samostan je 
više puta stradao od Turaka, oso- 
bito g. 1571., a bio nadograđivan, 
naročito g. 1908., kad je tamo 
smješten klerikat (filozofija) 
franj. dalmatinske provincije Sv. 
Jeronima. Kasnije je tu u iste 
prostorije prenesena iz Istre ni- 
ža franjevačka gimnazija. Otkad 
je g. 1924. ta škola dobila pravo 
javnosti, na Badiji je počeo no- 
vi život. Sa svih strana naše do- 
movine dolaze onamo djeca, da 
u slobodi okupanoj morem, sun- 
cem i uvijek svježim zrakom za- 
jedno s umom i srcem jačaju i 
odgajaju tijelo. Franjevci su od 
tada, usprkos kritičnim vremeni- 
ma, doprinijeli žrtve, da poste- 
peno udovolje novim zahtjevima 
savremene higijene (god. 1922. 
velika čatrnja za gospodarstvo, 
g. 1928., podignuta zgrada na 
drugi kat, zatim uvedena elektri- 
fikacija s vlastitim motorom, iz- 
građene su nove moderne nuz- 
prostorije, dok je g. 1938. dovr- 
šena i velika ponosna gimnazij- 
ska dvorana, namijenjena zim- 
skom odmoru, gimnastici i za- 
bavi.) 

Za moga kratkog boravka na 
Badiji bila mi je dana prilika, 
da se upoznam s načinom tjele- 
snog i duševnog odgoja pitoma- 
ca, što me je naročito interesi- 
ralo. Što se tiče fizičke njege, 


napisao Marije Vesiav 

koju u dobroj mjeri pružaju sa- 
me klimatske prilike (godišnja 
temperatura blaža je nego u 
istom Dubrovniku) te higijenski 
uslovi položaja i okolice, tu nje- 
gu upotpunjuje još jednostav- 
na, ali zdrava i uvijek obilna do- 
maća hrana te odmor, zajedni- 
čko veslanje i druge zabave, ko- 
jima se đaci odavaju u slobodno 
vrijeme. 

Suvišno je isticati da se u za- 
vodu sva moguća pažnja posve- 
ćuje naročito umnom i moral- 
nom odgoju pitomaca. Formira- 
nje čelično kršćanskog i patri- 
otskog naraštaja jest, uz škol- 
ske ciljeve, glavni zadatak od- 
gojitelja i profesora franjevaca. 
S čisto pak školskoga gledišta, 
boravak na tihom otočiću, pod 
stalnim nadzorom odgojitelja, 
uz stalne satove sabranog i ne- 
smetanog učenja u vedrim i zra- 
čnim učionama, jamče učeniku, 
ako je imalo sposoban i voljan 
za rad, dobar uspjeh. 

Već se tu 16 godina (otkada je 
Badija dobila pravo javnosti) 
djeca sa svih strana naše pro- 
strane domovine ovdje bratski 
upoznavaju i, prožeti idealima, 
što ih u mlade duše mogu da uli- 
ju samo idealni ljudi, prolaze sa 
svjedodžbom Nižeg tečajnog is- 
pita u druge škole i najrazličiti- 
ja zvanja, da u svoju sredinu 
unose zdrave klice jednog solid- 
nog odgoja. 

Kada će doći konac svijeta? 


ANTIKRIST 


ROMAN O PROPASTI SVIJETA 

»Vjeruješ li u me?« 

»Vjerujem, gospodine, o, vjerujem!« 

I samo u mene? 

Zapela je. 

»Što tim, gospodine, misliš?« 

»Mislim tim, da ne vjeruješ ni u koga dru- 
goga nego u me.« 

Zamislila se časom, a onda je odgovorila po- 
lagano i čvrsto: — »Ja gospodine, ne vjerujem 
ni u koga osim tebe, ali ljubim i ne ću prestati 
ljubiti.« 

Gledao je uporno na nju, nastojeći doprijeti 
u dubine njene osobnosti. 

»To nije odanost k bratu, ni ljubav, k živu 
čovjeku,« — reče uzimajući ju lagano za ru- 
ku.« — Tada bi ti bilo žešće udaralo i na obra- 
zima procvale bi ti ruže.« 

Pustio joj je ruku i uzmakao za korak, ne 
skidajući s nje očiju. 

»Ti ljubiš onoga i ne ćeš da ga se mene radi 
odrečeš!« — planuo je najzad. — »Poreci to, 
ako možeš!« 


— POLJSKI NAPISAO J. CH01NSK1 

(Nastavak) 

Žena se ispravi odmaknuvši mišicu bratovu, 
koja ju je podupirala i pogleda slobodno pro- 
roku u oči. 

»Ne tajim toga!« — reče. — »Vjerujem u te, 
gospodine, jer mudrost i istina teku ti iz usta, 
ali onoga ne ću se odreći, jer su ga gotovo svi 
zatajili, ljubim ga, jer je ostavljen i jer trpi!« 

Nastala je tišina. Ljudi su stajali gotovo bez 
daha, nijemi svjedoci toga prizora. Rabi i Edita 
mjerili su se pogledima kao dva borca, koji se 
spremaju na odlučan sukob. 

»Znaš li,« — počeo je, — »da je to, čim 
se tvoja misao bavi, varava sjena, obmana, ko- 
jom jato bezbožnih kroz stoljeća zavarava 
naivne, zavedene gomile? Znaš li, da sam ja 
istina jedina, prava, a on stvor mašte, koja se 
potpuno protivi onomu, što je doista bilo? Onaj, 
ka kojemu se uzdiže tvoja bolna misao i tvoja 
tuga!« 

Zavrtjela je glavom. 

»Ja o njemu ne znam ništa osim toga, što 
sam čitala u knjizi, koja opisuje njegov život 
Ali to mi je drago, da ga ljubim i da spomen 
njegov sa štovanjem čuvam.« 


tradicija jamči za kakvoću i 



Osobito pazite što bolesnik pije! 

Piće je za zdravoga, a još više za bolesno- 
ga često puta važnije od hrane! ! 

Zato i Vi i Vaš bolesnik pijte čim češće 
▼ našu najbolju prirodnu mineralnu vodu, koja 

je ujedno i ljekovita. 

ONU SA CRVENIH SRCIMA! 

Prospekte i sve upute šalje badava, rado i s veseljem 
Uprava Radenskog ljekovitog kupališta 

SLATINA RADENCI 


»Ali, ženo, zar ne znaš, da sam ja njegova 
prava protimba i negacija? Kako možeš vjero- 
vati ujedno u njega i mene?« 

»Znam gospodine, da sa svoga gledišta imaš 
pravo i da bi pravo bilo tvoj zahtjev zadovoljiti. 
Ali ja ga ne ću zadovoljiti. I premda jako u tebe 
vjerujem i uvjerena sam, da bih poslusavši te 
dobila zdravlje, ipak te ne ću poslušati. Ne ću 
iznevjeriti onoga! Volim smrt!« 

Gledao ju je mrko, mičući tiho usnicama. 

»Zaslužuješ smrt za tvoju nevjernost!« rekao 
je gluho. 

»Znam, da ću umrijeti,« — - reče ona jedno- 
stavno. 

»A ti si najdivniji cvijet zemaljski, biser, koji 
donosi besmrtnu sreću, i dostojna vladara svi- 
jeta!« 

Uzmakla je i htjela se izgubiti u hrpi. Pružio je 
ruku zadržavajući ju. 

»Čekaj još!« — viknuo je. — »Neka se ne ka- 
že, da je mojim očima zasjao najdragocjeniji 
zaklad ove zemlje, a ja da sam ga dao u zemlju 
zgaziti. Ne ćeš da mi daruješ svoju dušu? Ozdra- 
vit ću te i tako!« 

Ali ona učini niječnu kretnju. 

»Znam, gospodine, što si učinio juče s djevoj- 
kom, koja se nije htjela odreći križa. Ja za nje- 
nim primjerom ne ću ići. To pamti!« 

Gnjev preleti kao blijedi vihar njegovim licem, 
uznijetivši tamne munje u njegovim očima. Ali 


odmah se svlada i bio je, kao prije, pun dosto- 
janstva i smiješka. 

»Činiš mi krivo!« — reče ljubazno. — »Nije- 
sam predviđao, što će se dogoditi s onom ozdra- 
vljenom i nije mi bilo stalo za to. Vidi!« — doda, 
zahvativši širokim kretom ruke prostranu po- 
ljanu. — »Sve to danas je moje, a sutra bit će 
moj — svijet! A ti misliš, da bi mi moglo biti 
stalo do jedne ništave duše iz gomile, da speku- 
liram na promjenu raspoloženja kakve budi dje- 
vojke, koju je izjela sušica? Kažem ti, činiš mi 
krivo. I to stoga, jer me ne razumiješ!« 

Približi se k njoj i nakloni se k njoj tako, da 
je osjećala vrući njegov dah na licu. 

»Čuj! Ja sam usred ove gomile, koja mi nije 
ni do koljena. Imam milijune ljudskih duša, imat 
ću ih milijardu, toliko, koliko živi na zemlji sta- 
novnika. I što imam od toga? Od tih malih, 
svagdanjih duša nijedna ne vrijedi napora da ju 
predobijem. Ali kad na svom putu susretnem du- 
šu rijetku, -koja se uzdiže k meni, i baš zato ne 
će da mi puže pred nogama, onda sam gotov 
boriti se za nju s cijel-im svijetom, dapače sa sa- 
mim iskonskim neprijateljem, da ju dobijem. Ali 
protiv nje same mora moja moć stati i položiti 
se k njenim nogama, a ona sama, prosta i slo- 
bodna od svih utjecaja treba da se k meni pri- 
kloni i preda mi se bez pridržaja. I tada ću je 
uznijeti nad zvijezde i okruniti je svojom kru- 
nom!« 

Rekao je to tako tiho, da ga ni Strafford, koji 
je najbliže stajao, nije mogao čuti. Te riječi pro- 
žimale su Editu nepoznatim do tada uzbuđe- 
njem. Činilo joj se, da iz njih pline neki tajni 
čar na nju i da ju obuhvaća plamen, koji spaljuje 
sve njeno biće a opet je nad svaku pomisao sla- 
dak. Nije mogla otkinuti pogleda od tih očiju, 
koje su gorjele kao zvijezde. Čutjela je, da po- 
staje njegova i da on treba samo dati znak, i ne 
će mu se moći oprijeti ni u čemu . . . 

Ali on je odstupio od nje otkidajući teško po- 
gled od njena obličja i obrati se k Straffordu. 
— »Dovedi mi večeras svoju setru. U samoći lak- 
še ću s vama razgovarati i sporazumjeti se.« 

(Nastavit će se-) 


POSLJEDNJI OPROŠTAJ 

(Svršetak sa strane 178.) 

dicu zemlje u grob na pokojni- 
kov lijes. A onda su se svi tiho, 
pobožno, šutljivo, spuštene gla- 
ve stali udaljivati od groba, oda- 
kle su samo još odzvanjali mu- 
kli udarci zemlje, koji su padali 
na lijes, da zauvijek prikriju 
onoga, koji nam je za života bio 
tako blizak, tako drag, tako do- 
bar i tako potreban u svim na- 
šim nastojanjima, za boljitak ka- 
toličke Hrvatske. I načinjen je 
nov grabni humak, koji treba da 
sve nas podsjeća, kako je ljud- 
ski život ništav i prolazan, a 


ostaje samo ono dobro, što ga 
čovjek na ovom svijetu za života 
učini. Dr Stjepan Markulin je 
golemo obilje tog dobra učinio 
za 54 godine svog života, te bi 
o tom knjiga trebala da se na- 
piše, da tek onda svi, i koji su ga 
poznavali i koji nisu, spoznaju, 
što nam je on bio i što smo u 
njemu izgubili, te da mu saču- 
vaju u srcu trajan spomen. Bila 
mu vječna slava! 


S. Undset: 

»PROLJEĆE« 
(za Vas 40 Din) 

Dobiju se kod »Obitelji« 


Kultura izumrlog naroda 
Tasmanije 

(Svršetak sa strane 179.) 

je svaki potekao od neke biljke 
ili životinje i tu vrstu smatraju 
svojim zaštitnikom. 

U tom kulturnom krugu zapa- 
ža se i poligamija (mnogožen- 
stvo) Schmidt zbog toga taj kul- 
turni krug naziva eksogamno- 
spolno-totemistički. 

Pokojnike su pokapali u šup- 
lju drveću ili u zemlji, ili bi ih 
spaljivali ili osušili i načinili kao 
mumiju, za razliku od Pigmeja, 
koji pokapaju mrtvace u zgrče- 
nom položaju. 

Priča u stripovima 


U carstvu papiga 


Napisao i nacrtao ivo Ciko 



34. Razletjele se papige po zra- 
ku ostavivši na bojištu i 
oružje i kape. One, koje 
nisu mogle letiti, jurile su 
prema šumi. 


35. Na bojištu je ostao jedino 
vitez Jako. Njega je ova 
buka smela i on nije shva- 
ćao, što se oko njega do- 
gađa. 


36. Tek kad je opazio pred so- 
bom rutavo majmunovo li- 
ce, trgnuo se i upro svoj 
mač prema njegovim gru- 
dima. 



37. Uz pakosni posmijeh istrgne 
majmun mač iz Jakoovih ru- 
ku i prelomi ga poput sla- 
bašne trske. 


38. Dok se majmun izrugivao 
svom razoružanom i onemo- 
gućenom protivniku, udari 
ga Jako snažno u trbuh. 


39. Od udarca malene, ali čvr- 
ste papige, majmun je bio 
omamljen i on se jednostav- 
no složio na tlo. 

(Nastavit će se.) 


ZANIMLJIVOSTI 


ČESTO ČITATE ILI ČUJETE 
OVE ENGLESKE RIJEČI: D a ri- 
ci ng znači danas ples, a riječ 
potječe iz izraza danci ng- 
h o u s e (kuća za ples). Riječ se 
kod nas upotrebljava tek kojih 
20 godina. — Detektiv do- 
lazi od engleske ri ječi to d e- 
tect, a značenje joj je opće- 
no poznato. Počeo ju je upotre- 
bljavati francuski pisac Jule s 
Verne oko g. 1870. u svojim ro- 
manima. D o g, kod nas doga, je 
vrst psa (engleski dog = pas) 
čuvara s glomaznom glavom i 
tupom, širokom njuškom. Vrlo 
je opasan. Veli se i buldog. 


D o c k je mjesto u luci za bro- 
dove u raskrcanju ili popravku. 
— F i r th znači u Škotsko j lu- 
ku, koja je u najužim krajevima 
prekrivena morem tek za najve- 
će plime. Poznata je engleska 
ratna luka u Škotskoj Firth 
of Forth (uz Edinburg), ko- 
ju često napadaju njemački 
zrakoplovi . — Fox je riječ iz 
izraza f o x hou n d ( pas za 
tjeranje lisica). S time je u vezi 
i naziv za ples fox-trot, što 
zapravo znači lisičin hod. Ples je 
potekao iz Amerike. — G i r 1 
znači mladu djevojku. Skupovi 
girlsa nastupaju u filmovima. — 
G r i 1 1 - r o o m znači u Engle- 
skom prostoriju (room), gdje se 
peče meso na oči mušterije a tu 


se i poslužu je. — Liv i n g - 
room = soba za prebivan je 
smoking room = spava- 
onica; dining-room = bla- 
govaonica; t e a room = so- 
ba za čaj. — Hali znači ulaz, 
predvorje, galeriju. U engle- 
skom je hali imalo značenje ku- 
će ili dvorca. — H o 1 y v o o d 
je ime američkog filmskoga gra- 
da, a doslovce znači šumu boži- 
k ovi ne. — Le a d e r je vođa 
stranke. Potječe od to lead = 
voditi. Također se kaže I e a- 
d e r ili 1 e a d i n g a r t i cl e 
za uvodni članak nekog lista. — 
M e eti n g znači javnu skup- 
štinu. Dolazi od to me et — 
sresti se, udružiti se. 

DOBRI SAVJETI ZA DOM 


Što da kuhamo? 

Debrecinski gulaš. Na rastopljenoj 
slanini prži nasjeckanog luka, dodaj 
pol žličice crvene sitne paprike, malo 
bibera te u tom pirjaj goveđe meso 
narezano na kocke. Pirjajući podli- 
jevaj. Kad meso bude već skoro me- 
kano, dodaj soka od rajčice, malo cr- 
venog vina i na kocke narezanoga 
krumpira. Iznova pirjaj i onda zapra- 
ši brašnom. Kad postane smeđe, tek 
onda zalij i prokuhaj. 

Pečeni makaroni. Skuhaj makarone 
u slanoj vodi, ocijedi ih i metni, da 
se ohlade. Miješaj malo masti sa 2 
žumanjka i s nekoliko žlica nariba- 
nog tvrdog sira te tim pomiješaj hlad- 
ne makarone. Šerpu namasti, pospi 
žemljinim mrvicama, u to uspi ma- 
karone i prepeći ih u pečenjari. 

Omleti od špinata. Stuci snijeg od 
3 bjelanjka te u nj umiješaj 2 žumanj- 
ka, četvrt kg fino samljevenog pirja- 
nog špinata i 7 dkg žemljinih mrvi- 
ca. Na tavi za palačinke rastopi malo 
masti, na nju naspi te smjese i peci 
manje omlete. 

Pržene banane. Oguli banane i ra- 
spolovi ih po duljini, nakapaj limu- 
novim sokom, umoči u razmućeno jaje 
i u žemljine mrvice te ih prži na ma- 
sti, dok ne porumene. Dok su još 
vrele, pospi ih vanilijinim šećerom. 

■ S. A. 

Objedi za svaki dan 

Nedjelja: Juha od piva. Goved- 
sko pečenje u soku s mladim krum- 
pirom. Savijača s trešnjama. 

Ponedjeljak: Juha od gljiva. 
Jastučići s pekmezom. 

Utorak: Juha od graška. Fran- 
cuski krumpir. 

Srijeda: Juha od rajčice. Pečeni 
makaroni. Trešnje. 

Četvrtak: Juha od telećih ko- 
sti s okrugljicama od jetara. Naravni 
odresci s češnjakom i salatom. Prže- 
ne banane. 

Petak: Juha od vrhnja. Varivo od 
graška. Pita s trešnjama. 

Subota: Juha od cvjetače. Debre- 
cinski gulaš. 

Večere za s vaki dan 

Nedjelja: ćevapčići s mladim lu- 
kom. 

Ponedjeljak: Pržena teleća je- 
tra sa salatom. 

Utorak: Omleti od špinata. 

Srijeda: Sir s vrhnjem. 



HARMONIKE 

Najveća 
katolička 
tvrtka 
glazbala 
u državi 


Četvrtak: Slanina s mladim lu- 
kom. 

Petak: Drobljenac sa salatom. 

Subota: Riža s graškom i bečki 
odresci. 

Zdravije 

VLADANJE SAMIM SOBOM 

Često osjećamo potrebu za smire- 
njem! Nestalnost svakidašnjeg polo- 
žaja, zabrinutost za naše drage, ma- 
nja i velika odricanja ili zabrinuti po- 
gled u opće stanje oko nas: eto pri- 
like da se uznemirimo, ožalostimo ili 
klonemo i postanemo razdražljivi. 

Ne smijemo oštro suditi one, koji 
časovito izgube vladanje nad sobom. 
Možda su oni u duši odvažni i smi- 
reniji nego li i mi sami. Ali nadođe 
nešto, što je jače od njih. 

Liječnik-psiholog Fiessinger pre- 
poruča osobito ženama, koje su ve- 
oma zabrinute za sudbinu svojih, da 
nađu uzrok svojih tjeskoba. Čovjek 
treba da pomisli, da ima onih, koji 
se nalaze u gorem položaju. Ako nas 
snađe bol spremne, ako smo i u ve- 
selim danima pomislili, da ni radost 
ni žalost nisu trajne, primit ćemo s 
više otpornosti udarac sudbine, jer 
nas nije stigao nepripravne. Ako nas 
nevolja, na koju smo možda već i po- 
mišljali, ne snađe, još bolje. Smirit 
ćemo se u veselju. 

Možda će kogod reći: može Ii se 
priviknuti na misao o patnji? Zar to 
vječno očekivanje nesreće možda ne 
uništava? Teško je na to točno odsje- 
ći, jer je osjetljivost ljudi različita. U 
svakom slučaju treba nastojati da 
vladamo svojim živcima. 

Prije svega treba čuvati 
zdravlje. To je prvo i najviše što 
možemo pružiti sebi i okolini. 

Što je život teži, trebamo više sna- 
ge. Nije umjesno junaštvo, gdje se 
čovjek prekomjerno i napreže. Tre- 
ba misliti i na posljedice. Dakako to 
ne isključuje gojenje duha požrtvov- 
nosti, koja treba da je sveta. 

Potreban je savjet liječ- 
nika, ako je nevolja naša ozbiljnija. 
Mnogo je žena, koje slijepo kupuju 
i gutaju cijele kutije pilula ili dru- 
gih sredstava čitajući reklamu o nji- 
ma ili čuvši za njih od svoje prijate- 
ljice. Mogu ti lijekovi biti i izvrsni, 
ali ne moraju zato djelovati dobro i 
na nas nego dapače sasvim loše. 
Upućena će žena znati važnost krv- 
nog tlaka, težine, auskultacije i dru- 
gih pretraga, koje u toj zgodi obavlja 
liječnik. Doista ima slučajeva, gdje 
novčane prilike ne dopuštaju ići k li- 
ječniku. Ali danas je socijalni život 
barem toliko išao naprijed, te je to 
olakšano; barem u gradovima, gdje 
postoje klinike i bolnice. 

U slučaju klonulosti ži- 
vaca možda ne treba nikakvih lije- 
kova. Ima lijek siguran za takve zgo- 
de, a to je razboritost. Treba 
po mogućnosti što više ujednostaviti 
život. Nije zgodno, ako se neredu u 
mislima i osjećajima pridruži i ne- 
urednost života. 


„HOLI VOD" - ZA VODOVODNE 1 
1NSTALAC1JONE RADNJE, TE POPRA- 
VAK PLINSKIH AUTOMATA 

JOSIP HOIĆ, ZAGREB 

Zvonimirova ul. 19 — Telefon 59-41 

Preporuča se za sve Dinarske i vodovodne 
radnje i popravke kao na pr. kupaone, 
klosete, umivaonike, te sve ostale poslo- 
ve, koji u tu struku zasijecaju. Sve radnje 
izvodim najsolidnije u najkraćem roku uz 
najumjerenije cijene. Tražite ponude. 


Ovih dana izlazi i četvrto izdanje 
ove izvrsne knjige, koja je potrebna 
svakoj kućanici 

M. CEZKER-ST. A li D R i Ć : 

DOMAĆICA U RUHIMJI 

Upute za valjano kuhanje i priredjivanje 
hrane. 

CIJENA 10 DINARA 

DRUŠTVO 51/. JEROMIMA 

Zagreb, Trg Kralja Tomislava 21 


Nerad nije uvijek prikla- 
dan za premorene ljude. Za 
besposlice živčani sustav radi tako- 
reći na prazno i izlaže se opasnosti 
bezrazložnog trošenja. Mašta gospo- 
dari najviše za dokonih sati. 

Koliki su u takvim slučajevima se- 
bi pomogli postavivši neku zadaću i 
strogo nastojeći oko njena izvršenja. 
Ima toliko potreba u kućanstvu, kod 
odgoja djece ili rad oko onih, koji- 
ma je potrebna naša pomoć. Može se 
u tim časovima poraditi oko svoje 
duševne i kulturne izgradnje. 

U dugim večernjim bdijenjima: uče- 
nje stranog jezika, stenografije, dak- 
tilografije, čitanje povijesnih, nauč- 
nih i beletrističkih knjiga hranit će 
naš duh i po tom olakšati živce. K. 



možete uzeti 1—2 



ASPIRIN 

tablete 

Ne postoji drugi lijek pod ime- 
nom „Aspirin", već jedino 

„ B a y e r ” • o v Aspirin. 


Ogl. reg. pod S br. 37692 od 22. XII. 1939. 




Križaljka 

Složio Bekil, Zagreb 



Vodoravno: 1. poslovni 

drug (tuđ.), 8. himna, hvalospjev, 
9. prva žena, 10. smještaj, polo- 
žaj (tuđ.), 12. oglavnik za konje, 
13. zanos, ambicija (tuđ.), 14. 
kratica izdavačkog poduzeća sa- 
vremenih brošura, 15. turski ve- 
likaš, 17. prijedlog, 19. industrij- 
ska biljka, 20. konj ( u nar. pje- 
smi), 21. inicijali hrvatskog me- 
daljera i kipara, 22. lična zamje- 
nica, 23. dom. životinja, 24. pri- 
tisak. 

Okomito: 1. slavni poljski 
zvjezdoznanac, 2. sredstvo za 
zube, 3. mazi se, 4. lat. »k, pre- 
ma«, 5. hrana, 6. zob, 7. oma- 
mljujuće sredstvo (tuđ.), 11. lje- 
topis (tuđ. bez »i«), 12. pametan, 
16. zamjenica lična (ak., kraći 
oblik), 18. slov. otac.. 


Rješenje treba poslati do 20. 
o. mj. Među odgonetače podije- 
lit će se 20 lijepih knjiga. 

NAGRAĐENI U BR. 13.— 14. 
Po 5 knjiga dobili su: S. Oma- 
nić iz S. i A. Panić iz P. Po 2 


Z A Y A S U 


U SVAĐI. A.: »Ha! Mislite li 
vi, da sam ja magarac?« 

B.: »To ne. Ali ja se mogu i 
varati!« 

ZA PRAZNIKE. A: »Kamo ćeš 
na praznike?« 

B.: »Ako poslovi i dalje ovako 
nastave, u — stečaj!« 

TRAJNO. A.: »No kako ste 
zadovoljni sa svojim novim 
automobilom?« 

B.: »Nikako! Trajno smo na 
popravku ili auto ili ja. 

NA IZLOŽBI. S 1 i k a r: »A ovo 
je moj autoportret. 

Dama: »Hm! Portret vidim, 
ali gdje je — auto?« 

PROŠLE ZIME. Mušteri- 
j a: »Molim vas hvat drva!« 

Ljekarnik: »Oprostite, 

ovo je apoteka. Mi ne prodaje- 
mo drva.« 

Mušterija: »Šteta, jer ina- 
če bi me drva došla mnogo jefti- 
nije nego u drvari.« 

DVOJBENA STVAR. Profe- 
sor: »Pa vi posve ništa ne zna- 
te. Idite samo i tražite natrag 
školarinu!« 

Đak (radosno): »Zar mislite, 
gospodine profesore, da bi mi 
je isplatili?« 


knjige: P. Holb iz Z i O. Krvarić 
iz Č. Po 1 knjigu I. Šimunović iz 
C., J. Kopun iz M., A. Koluni iz 
P., M. Kačečnik iz S, I. Z. i H. 
Jesenek iz S. 


ZABAVA 


ZAŠTO? — ZATO! Učitelj: 
»Zašto se ne počešljaš, kad ideš 
u školu?« 

Đak: »Nemam češlja.« 

Učitelj: »Pa zašto ne moliš 
roditelje, da ti ga nabave?« 

Đak: »Jer bi se onda morao 
češljati.« 

TOČNO. Profesor: »No, 
Glupiću! Što nam znate reći o 
Augustu Šenoi?« 

G 1 u p i ć: »Hvala Bogu, sa- 
mo dobre stvari.« 

ČUDNO. Ivica: »Mama! Za- 
što čika Pero ima tako crven 
nos?« 

Majka: »Hm! ... Bit će za- 
to, sinko, jer pije mnogo vina.« 

Ivica: »No da. Ali on uvi- 
jek pije samo bijelo vino!« 

ŠTO JE JEFTINIJE. A.: »Šta? 
Opet se seliš! Pa ta vječna se- 
ljenja moraju te stajati mnogo 
novaca.« 

B.: »Ali još uvijek manje, ne- 
go kad plaćam stanarinu.« 

ODMOR. A.: »O, otkada se 
već nismo vidjeli! Što radiš, ka- 
ko li mi živiš?« 

B.: »Pa dobro, brate! Ja sam 
ti u jednoj tvornici domina; po 
vas dan izrađujem one crne toč- 
ke na dominima.« 

A. : »A danas šećeš? Da nije 
tvornica možda zatvorena?« 

B. : »Ne, nije! Ali danas se iz- 
rađuju samo duploprazni ka- 
menčići.« Sabrao S 1. T r - s k i 


Dobrij an »pojačava« kosu 



Čika čita veso glas: U ljekarnu eno kreće, Kada sredstvo drago ima, Djelovao lijek loše: 

Ćeli stiže zadnji čas! niti časka čekat neće. kuru novu sad počima. i tri dlake ispadoše! 

